| CatalunyaDiari.cat





Era la imatge més esperada per tothom: els presos sobiranistes ja són al Tribunal Suprem i aquesta és la fotografia que ho corrobora. Als seients de la sala on se celebra a partir d'aquest dimarts 12 de febrer el conegut com 'el judici del procés' s'hi han pogut veure a partir de quarts de deu del matí els 12 encausats pel procés. També hi són Meritxell Borràs, Santi Vila, i Carles Mundó, els quals han de comparèixer a la vista.

Segueix aquí el Minut a Minut del judici: El judici del procés, en marxa

S'espera que avui sigui una vista de tràmit al Suprem, tot i que a Catalunya ja s'han viscut les primeres protestes. Els CDRs, fins i tot abans que els presos fossin traslladats a l'Audiència Nacional, han optat per tallar l'AP-7, a Sant Celoni; i la Gran Via i la Diagonal de Barcelona.

Rufián esclata contra la policia: «És un escàndol»

Gabriel Rufián, diputat al Congrés per Esquerra Republicana, ha denunciat abans de la vista que la Policia Nacional els ha impedit el pas al Suprem. «És un escàndol!», ha piulat el mateix Rufián davant la negativa dels policies espanyols.